తక్కెడశిల జాని

ప్రముఖ విమర్శకుడు తక్కెడశిల జానికి కేంద్ర సాహిత్య అకాడమీ యువ పురస్కారం లభించింది. కేంద్ర సాహిత్య అకాడమీ యువ, బాల పురస్కారాలను 2023 జూన్ 23వ తేదీన ప్రకటించింది. కేంద్ర సాహిత్య అకాడమీ అధ్యక్షుడు మాధవ్ కౌశిక్ అధ్యక్షతన సమావేశంలో వివరాలను ప్రకటించారు. దేశవ్యాప్తంగా వివిధ భాషలకు చెందిన యువ పురస్కారాలకు 20 మందిని ఎంపిక చేశారు. కేంద్ర సాహిత్య అకాడమీ యువ పురస్కారాల ద్వారా రచయితకు రూపాయలు యాభై వేలు చొప్పున నగదు, నగదు, తామ్ర పత్రం జ్ఞాపిక అందజేస్తారు. తెలుగుకు సంబంధించి కేంద్ర సాహిత్య అకాడమీ యువ పురస్కారాన్ని తక్కెడశిల జాని రచించిన విమర్శనా గ్రంథం వివేచని దక్కించుకుంది. తక్కెడశిల జాని వైయస్సార్ జిల్లా పులివెందులలో 1991 సంవత్సరం జూన్ 8వ తేదీన జన్మించారు. సాఫ్ట్ వేర్ ఇంజనీర్ అయిన జానీ పలు దీర్ఘ కావ్యాలు, కథ సంపుటాలు, నవలలు, సాహిత్య విమర్శ గ్రంధాలు వెలువరించారు. 

మూలాలు : 
వర్గం:కేంద్ర సాహిత్య అకాడమీ యువ పురస్కారం - 2023
వర్గం:కేంద్ర సాహిత్య అకాడమీ అవార్డులు - 2023